У тэатр, як і ў літаратуру, трэба закахацца з якаснага твору. Пакіньце ўсе справы, забудзьцеся пра спатканні, але абавязкова наведайце спектакль “Гамлет” Магілёўскага тэатра лялек, які часта прыязджае ў Мінск. Менавіта пасля яго прагляду зразумееце ўсё хараство тэатра. І ніводная пастаноўка больш не сапсуе вам уражанне ад ігры акцёраў (а мне такія даводзілася бачыць).